สวัสดีค่ะ หนูอายุ 16 นะคะคือหนูมีอาการผะอืดผะอม เวลากินอาหาร กินอะไรลงไปก็เคลื่อนไส้ บางทีก็ได้กลิ่นอาหารแล้วจะอาเจียน เหมือนมีกลิ่นอาหารอยู่ในปากหรือคอ เวลาหายใจก็จะอาเจียน บางครั้งอาเจียนก็เหมือนจะเป็นไข้เลย ฉี่บ่อยค่ะ มีมึนๆบ้าง เหมือนจะวูบ ประจำเดือนก็มาปกติทุกวันนะคะ ถ่ายทุกวันค่ะ หนูรู้สึกว่าหนูหายใจเหนื่อยๆ หายใจไม่ค่อยอิ่ม รู้สึกเพลียๆค่ะ ไม่ค่อยมีแรง เป็นมาสัปดาห์กว่าๆได้แล้วค่ะ หนูอยากทราบว่าหนูเป็นอะไรคะ
 อาการที่ว่ามาอาจเป็นได้ทาง ฝ่ายกายและฝ่ายจิตใจ สาเหตุทางฝ่ายการกายอาจเกิดจาก โรคกระเพาะอาหารเป็นแผล อักเสบ หรือกรดไหลย้อน จำให้มีกาซ เหม็นเรอ มีกลิ่นอาหารที่ย่อยไม่หมดออกมาได้ การบีบตัวของกระเพาะลำไส้เสียไป จึงคงค้างในระบบทางเดินอาหารนานกว่าปกติ นอกจากนี้อาจมี ตับ อักเสบ หรือ ถุงน้ำดีอักเสบ ก็ทำให้มีอาการคล้ายแบบนี้ส่วนอาการฝ่ายจิตใจ ความเครียดวิตกกังวล โรคซึมเศร้าก็จะแสดงอาการออกมาทางฝ่ายกายได้ ทำให้มีอาการคลื่นไส้อาเจียน เบื่ออาหาร หายใจไม่อิ่ม จะวูบๆ ได้ตลอด อ่อนเพลียไม่มีแรงตลอดเวลาคำแนะนำ ขอให้หากิจกรรมทำที่ไม่เครียด ไม่วิตกกังวล พักผ่อนให้พอเพียง ออกกำลังกายสม่ำเสมอ งดเหล้า บุหรี่ อาหารที่ย่อยยาก ทานอาหารให้ตรงเวลา อาหารที่รสจัด ไขมันมาก น้ำอัดลมถ้าอาการไม่ดีขึ้นควรไปพบแพทย์เพื่อตรวจร่างกายเจาะเลือด หาโรคอื่นๆที่อาจแฝงเร้นเช่น โรคเบาหวาน โรคไทรอยด์ โรคโลหิตจาง ฯลฯ ถ้าเป็นมากๆ แพทย์อาจขอส่องกล้องตรวจระบบอาหารเพิ่มเติม ให้ครับ